**ОБЩИНА ЯБЛАНИЦА**

# ОБЯВЛЕНИЕ

**ЗА ПРОВЕЖДАНЕ НА КОНКУРС ЗА ЗАЕМАНЕ НА ДЛЪЖНОСТТА**

# „ВЪТРЕШЕН ОДИТОР” В ОБЩИНСКА АДМИНИСТРАЦИЯ НА ОБЩИНА ЯБЛАНИЦА – 1 (ЕДНО) РАБОТНО МЯСТО

На основание чл. 91 - 94 от Кодекса на труда (КТ), чл. 19, ал. 1 от Закона за вътрешния одит в публичния сектор (ЗВОПС) и във връзка с необходимостта от провеждане на конкурс за заемане на длъжността „Вътрешен одитор” в Общинска администрация на Община Ябланица, Община Ябланица обявява конкурс за заемане по трудово правоотношение на длъжността: „Вътрешен одитор” в Общинска администрация на Община Ябланица, и Заповед № 58/ 15.01.2024 г. на Кмета на община Ябланица при спазване на следните условия:

# Изисквания към кандидатите за участие в конкурса за заемането на длъжността:

Кандидатите за заемане на длъжността „Вътрешен одитор” в общинска администрация на Община Ябланица, трябва:

* да имат завършено висше образование и придобита образователно- квалификационна степен „магистър“ или „бакалавър“ в област на висшето образование –

„Социални, стопански и правни науки”, професионално направление: Икономика (съгласно Класификатора на областите на висше образование и професионалните направения (утвърден с ПМС № 125 от 2002 г.), професионална квалификация – Икономист;

* да са дееспособни лица;
* да не са осъждани за умишлено престъпление от общ характер и да не са лишени по съдебен ред от правото да заемат съответната длъжност;
* да притежават сертификат „вътрешен одитор в публичния сектор”, издаден от министъра на финансите след успешно положен изпит съгласно разпоредбите на чл. 53 от Закона за вътрешния одит в публичния сектор (ЗВОПС) или да притежават валиден международно признат сертификат за вътрешен одитор.

# Информация за длъжността „Вътрешен одитор” в общинска администрация на Община Ябланица:

Осъществяване дейността по вътрешен одит на всички структури, програми, дейности и процеси в Община Ябланица, включително на разпоредителите със средства от Европейския съюз и на разпоредителите с бюджет от по-ниска степен към кмета на общината. По смисъла на чл. 5 от ЗВОПС, вътрешния одит подпомага организацията за постигане на целите й, като:

* идентифицира и оценява рисковете в организацията;
* оценява адекватността и ефективността на системите за финансово управление и контрол по отношение на идентифицирането, оценяването и управлението на риска от ръководството на организацията; съответствието със законодателството, вътрешните актове и договорите; надеждността и всеобхватността на финансовата и оперативната информация; ефективността, ефикасността и икономичността на дейностите; опазването на активите и информацията; изпълнението на задачите и постигането на целите;
* дава препоръки за подобряване на дейностите в организацията.

# Вид на правоотношението и срок за заемане на длъжността:

Длъжността „Вътрешен одитор” в общинска администрация на Община Ябланица ще се заема по трудово правоотношение.

# Начин на провеждане на конкурса:

Конкурсът ще се проведе по следния начин:

1. Решаване на тест - допуснатите кандидати решават писмен тест, съдържащ въпроси, свързани с прилагане на нормативната уредба в областта на вътрешния одит в публичния сектор;
2. Интервю – събеседване с участниците, издържали теста и допуснати до този

етап.

# 5. Необходими документи, място и срок за подаването им:

За участие в конкурса кандидатите трябва да представят следните документи:

1. Заявление за участие в конкурса (по образец);
2. Документ за самоличност (копие и оригинал за сверяване);
3. Професионална автобиография (CV);
4. Документи за завършена степен и специалност на висшето образование, професионална квалификация, правоспособност (копие и оригинал за сверяване);
5. Копие на Сертификат „Вътрешен одитор в публичния сектор”, издаден от министъра на финансите или валиден международно признат сертификат за вътрешен одитор;
6. Декларация от лицето за запознаване с длъжностната характеристика за длъжността „Вътрешен одитор” в общинска администрация на Община Ябланица (по образец);

*\*Длъжностната характеристика за длъжността е на разположение на кандидатите в Дирекция ”Обща администрация” при главен експерт „Човешки ресурси”, като същите следва да се запознаят с нея в стая № 302 в сградата на Общинска администрация на адрес: гр. Ябланица, пл. „Възраждане” № 3.*

 7. Декларация по чл. 107 а, ал. 1 от Кодекса на труда по образец ;

#  8. Декларация по чл.19, ал.2, т. 1 от ЗВОПС;

 9. Декларация по чл.21, ал. 2 от ЗВОПС.

 10. Декларация - съгласие за обработване на лични данни (по образец).

# 6. Подаване на документи:

Документите за участие в конкурса се подават лично или чрез пълномощник в ЦАО на Община Ябланица, в сградата на Община Ябланица на адрес: гр. Ябланица, пл. „Възраждане” № 3, в срок от 1 (един) месец от публикуване на обявлението, всеки работен ден от 8:00 до 17:00 часа. Горепосочените документи могат да се подават и по електронен път на адрес: kmet@yablanitsa.bg, като в този случай те следва да бъдат подписани от кандидата с електронен подпис. До участие не се допускат кандидати, които не са представили всички изискуеми документи в определения срок.

*\*Срокът изтича на съответното число на месеца, а ако месецът няма съответно число, срокът изтича в последния му ден. Когато последният ден от срока е неприсъствен, срокът изтича в първия следващ присъствен ден.*

На основание чл. 93, ал. 3 от КТ на допуснатите до конкурс кандидати, подали заявления за участие в конкурса, се съобщава писмено датата, часът на започване и мястото за провеждане на конкурса.

За справки и информация: тел. 06991 / 21-26, вътр. 103.

**инж. НАЙДЕН НАЙДЕНОВ –**

***КМЕТ НА ОБЩИНА ЯБЛАНИЦА***